Пятигорск
Пятиго̀рск () е град в Югозападна Русия, Ставрополски край, Севернокавказки федерален окръг.

От 19 януари 2010 г. е административен център на Севернокавказки федерален окръг, явявайки се единственият център на федерален окръг, който не е административен център на субект на федерацията.

Разположен е на река Подкумок, в подножието на Кавказ и е известен със своите минерални извори. Населението на града е около 140 000 души (2005).

Първото руско селище в близост до Пятигорск възниква през 1780. Днешният град е основан през 1803 под името Горячеводск. Той става първият (балнеологичен) курорт в района, последван от Кисловодск, Есентуки и Железноводск. Побратимен с град Панагюрище (България) по време на социализма.

Личности 
 Родени в Пятигорск
 Никола Незлоблински (1885 – 1942), руски и югославски лекар
 Починали в Пятигорск
 Радко Димитриев (1859 – 1918), български офицер
 Михаил Лермонтов (1814 – 1841), поет

Топографски карти

Източници 

 
Балнеологични курорти в Русия